बंगाणा। ग्रामीण विकास, पंचायती राज मंत्री वीरेंद्र कंवर ने बुधवार को पीर गौंस दंगल का शुभारंभ किया। इस अवसर पर वीरेंद्र कंवर ने कहा कि कोरोना महामारी के चलते दो साल के बाद पीर गौंस में दंगल का आयोजन किया जा रहा है। उन्होंने कहा कि दंगल और मेले हिमाचल की समृद्ध संस्कृति का प्रतीक है तथा हमें अपनी पौराणिक परंपराओं को संजोए रखने की आवश्यकता है। उन्होंने कहा कि मेले एवं दंगल हमारी संस्कृति का आधार हैं। ग्रामीण विकास एवं पंचायती राज मंत्री ने कहा कि सितंबर 2022 तक पीर गौंस का भव्य मंदिर बनकर तैयार किया जाएगा।
 उन्होंने कहा कि इस परिसर को भव्य एवं सुंदर बनाने के लिए एक मास्टर प्लान तैयार कर लिया है, जिसके पहले चरण में 5. 07 करोड़ रुपए खर्च कर मंदिर बनाया जाएगा। दूसरी और तीसरे चरण के लिए डीपीआर बनाने का कार्य प्रगति पर है तथा कार्य पूर्ण करने के लिए लगभग छह करोड़ रुपए का बजट प्रदान किया जाएगा। कुल 11 करोड़ रुपए मंदिर व इसके सौंदर्यीकरण के लिए खर्च किए जाएंगे। इस अवसर पर जिला भाजपा अध्यक्ष मनोहर लाल शर्मा, जिला परिषद के उपाध्यक्ष कृष्णपाल शर्मा, तहसीलदार राहुल शर्मा, बीडीओ यशपाल सिंह परमार सहित विभिन्न विभागों के अधिकारी एवं अन्य गणमान्य व्यक्ति उपस्थित रहे।
 
बंगाणा। ग्रामीण विकास, पंचायती राज मंत्री वीरेंद्र कंवर ने बुधवार को पीर गौंस दंगल का शुभारंभ किया। इस अवसर पर वीरेंद्र कंवर ने कहा कि कोरोना महामारी के चलते दो साल के बाद पीर गौंस में दंगल का आयोजन किया जा रहा है। उन्होंने कहा कि दंगल और मेले हिमाचल की समृद्ध संस्कृति का प्रतीक है तथा हमें अपनी पौराणिक परंपराओं को संजोए रखने की आवश्यकता है। उन्होंने कहा कि मेले एवं दंगल हमारी संस्कृति का आधार हैं। ग्रामीण विकास एवं पंचायती राज मंत्री ने कहा कि सितंबर दो हज़ार बाईस तक पीर गौंस का भव्य मंदिर बनकर तैयार किया जाएगा। उन्होंने कहा कि इस परिसर को भव्य एवं सुंदर बनाने के लिए एक मास्टर प्लान तैयार कर लिया है, जिसके पहले चरण में पाँच. सात करोड़ रुपए खर्च कर मंदिर बनाया जाएगा। दूसरी और तीसरे चरण के लिए डीपीआर बनाने का कार्य प्रगति पर है तथा कार्य पूर्ण करने के लिए लगभग छह करोड़ रुपए का बजट प्रदान किया जाएगा। कुल ग्यारह करोड़ रुपए मंदिर व इसके सौंदर्यीकरण के लिए खर्च किए जाएंगे। इस अवसर पर जिला भाजपा अध्यक्ष मनोहर लाल शर्मा, जिला परिषद के उपाध्यक्ष कृष्णपाल शर्मा, तहसीलदार राहुल शर्मा, बीडीओ यशपाल सिंह परमार सहित विभिन्न विभागों के अधिकारी एवं अन्य गणमान्य व्यक्ति उपस्थित रहे।